પરંતુ ઈ.સ. ૧૬૭૨માં અહીંના અબ્દુલ્લા કુતુબશાહના અવસાન પછી સુલતાન બનેલા તેના જમાઈ અને કુતુબશાહી વંશના છેલ્લા સુલતાન અબુલ હસનની વિઘાતક પ્રવૃત્તિઓથી તે મુઘલો અને ઔરંગઝેબના રડારમાં આવ્યું હતું. તેના કેટલાંક ખાસ કારણો હતાં. એક તો, સુલતાન ખુદ ભોગવિલાસમાં રચ્યોપચ્યો રહેતો અને તેના વતી મદન્ના અને અક્કન્ના નામના બે બ્રાહ્મણ ભાઈઓ રાજ કારભાર ચલાવતા હતા. જેઓ ઇસ્લામના કટ્ટર વિરોધી હતા અને કટ્ટર સુન્ની મુસલમાન ઔરંગઝેબ આ વાત ક્યાંથી સાંખી શકે? બીજું કે ઈ.સ. ૧૬૭૬માં આગ્રાના કિલ્લામાંથી કુનેહપૂર્વક નીકળી આવેલા શિવાજીનું કુતુબશાહી ભવ્ય સ્વાગત કર્યું. એટલું જ નહીં, તેમના મુઘલોએ જીતેલા કિલ્લાઓ પાછા મેળવવામાં તેણે ઘણી મદદ કરી હતી. વળી, તે મુઘલ સરકારને નક્કી કરેલી વાર્ષિક ખંડણી પણ ભરતો ન હતો. આમ ઘણાં બધાં પરિબળો ભેગાં થયાં અને પરિણામે મુઘલોનું ગોલકોંડા સાથેનું યુદ્ધ.